ผมอายุ26ปี มีแฟนคบกันมา6ปี ไม่เคยเปลี่ยนคู่นอน แต่เมื่อประมาณ2อาทิตย์ก่อน ปลายองคชาติผมมีติ่งเนื้อเล็กๆงอกออกมาจากท่อปัสสาวะเชื่อมกับเส้นสองสลึง ไม่มีอาการเจ็บ อักเสบหรือคันใดๆทั้งสิ้น ปัจจุบันติ่งเนื้อมีสีคล้ำขึ้นและใหญ่ขึ้นเล็กน้อย ผมเป็นกังวลมากเครียดมาก ไม่รู้ว่าเกิดจากอะไร คุณช่วยอธิบายหน่อยครับ ขอบครับ
สวัสดีค่ะ ติ่งเนื้อเล็กๆ ที่ปลายองคชาต อาจเป็น1. pearly penis papules หรือโรคผื่นนูนพีพีพี ไม่ทราบสาเหตุการเกิดที่แน่ชัด ไม่จัดเป็นโรค ไม่ได้เกิดจากการติดเชื้อ และไม่ใช่โรคติดต่อ เกิดจากหลอดเลือดขององคชาตขยายตัว และมีเนื้อเยื่อเกี่ยวพันมาล้อมรอบ ลักษณะเป็นตุ่นนูนผิวเรียบสีเนื้อหรือชมพูอ่อน เรียงกันหลายตุ่มเป็นแถว อยู่บริเวณร่องรอบฐานหัวองคชาต มักไม่มีอาการเจ็บหรือคัน2. หูดหงอนไก่ เกิดจากการติดเชื้อ human papilloma virus ซึ่งติดต่อจากการมีเพศสัมพันธ์ ทั้งนี้ ฝ่ายหญิงอาจไม่จำเป็นต้องมีรอยโรคปรากฏอยู่ก็ได้ ลักษณะคือจะเห็นเป็นติ่งเนื้อนุ่มๆ สีชมพูหรือสีเนื้อ ผิวขรุขระ อาจพบจุดเดียวหรือหลายจุด มักพบขึ้นที่รอยต่อระหว่างส่วนหัวและลำขององคชาต ใต้หนังหุ้มปลาย มักไม่มีอาการ แต่อาจทำให้เกิดอาการคัน แสบ หรือเจ็บได้ขณะมีเพศสัมพันธ์3. หูดข้าวสุก เกิดจากการติดเชื้อไวรัส molluscum contagiosum virus ซึ่งติดต่อจากการสัมผัสผิวหนังที่มีรอยโรคโดยตรง ดังนั้นจึงติดต่อจากการมีเพศสัมพันธ์ได้ สามารถพบได้ที่ผิวหนังทั่วตัวและแขนขา รวมถึงที่องคชาต ลักาณะคือเป็นตุ่มนูนสีเหลืองหรือสีเนื้อ ผิวเรียบเป็นมันคล้ายไข่มุก ตรงกลางมีรอยบุ๋ม เมื่อกดหรือบีบให้แตก จะมีเนื้อเละ ๆ สีขาวคล้ายข้าวสุกไหลออกมา มักไม่มีอาการเจ็บหรือคัน4. เนื้องอกธรรมดาขององคชาตหากติ่งเนื้อเพิ่งเกิดขึ้นไม่นาน ก็น่าจะเกิดจากโรคติดเชื้อหรือเป็นเนื้องอกได้ แนะนำควรไปพบแพทย์เพื่อตรวจดูลักษณะว่าเป็นโรคอะไรค่ะ จะได้รับการรักษาที่ถูกต้อง